
Proiect UE
 
PARLAMENTUL REPUBLICII MOLDOVA
 
LEGE
pentru modificarea Legii nr.74/2024 privind acțiunile climatice
 
Parlamentul adoptă prezenta lege organică.

Art. I. Legea nr.74/2024 privind acțiunile climatice(Monitorul Oficial al Republicii Moldova, 2024, nr. 209–212, art. 293), cu modificările ulterioare, se modifică după cum urmează:
 
1.  Clauza de armonizare: 
la litera a):
după textul ”art.4-6” se completează cu textul ”art.7”;
după textul ”art.18” se completează cu textul ”art.30b și 30f”;
după textul ”anexa I” se completează cu textul ” anexa II, anexa III”;

la litera c) după textul ”art.2” se completează cu textul ”art.3”;
se completează cu litera f) cu următorul cuprins:
”f) transpune Regulamentul delegat (UE) 2024/2620 al Comisiei din 30 iulie 2024 de completare a Directivei 2003/87/CE a Parlamentului European și a Consiliului în ceea ce privește cerințele pentru a considera că gazele cu efect de seră au devenit legate chimic în mod permanent într-un produs, publicat în Jurnalul Oficial al Uniunii Europene 2024/2620, din 4 octombrie 2024 (CELEX: 32024R2620);”;
se completează cu litera g) cu următorul cuprins:
”g) transpune Regulamentul de punere în aplicare (UE) 2023/2441 al Comisiei din 31 octombrie 2023 de stabilire a normelor de aplicare a Directivei 2003/87/CE a Parlamentului European și a Consiliului în ceea ce privește conținutul și formatul planurilor de neutralitate climatică necesare în scopul alocării cu titlu gratuit a certificatelor de emisii”, publicat în Jurnalul Oficial al Uniunii Europene 2023/2441, din 3 noiembrie 2023 (CELEX: 32023R2441);”;

2. Articolul 2 va avea următorul cuprins:
”Articolul 1. Obiectul și scopul legii
(1) Prezenta lege stabilește cadrul normativ general privind organizarea, reglementarea, asigurarea funcționării și monitorizării măsurilor în domeniul acțiunilor climatice, orientate spre realizarea obiectivului de atingere a neutralității climatice până în anul 2050, în vederea îndeplinirii obiectivului pe termen lung privind temperatura globală și realizării de progrese continui în atingerea obiectivului global în materie de adaptare la schimbările climatice, prevăzute de Acordul de la Paris privind schimbările climatice, ratificat prin Legea nr. 78/2017 (în continuare – Acordul de la Paris).
(2) Scopul prezentei legi este de a asigura reducerea treptată și ireversibilă a emisiilor antropice de gaze cu efect de seră provenite din diverse surse și sporirea reținerii acestora prin sechestrare, la un nivel care să prevină orice perturbare antropică periculoasă a sistemului climatic, precum și de a întări capacitatea de adaptare și consolidare a rezistenței și reducerea vulnerabilității la efectele negative ale schimbărilor climatice, promovând dezvoltarea cu emisii reduse de gaze cu efect de seră, în vederea contribuirii la dezvoltarea durabilă şi a asigurării unui răspuns în materie de adaptare corespunzător, în contextul obiectivului legat de temperatură menționat la art. 2 al Acordului de la Paris, inclusiv prin aplicarea prin aplicarea mecanismelor financiare de stabilire a prețului pentru emisiile de dioxid de carbon (în continuare - emisiile de CO2) și principiului „poluatorul plătește”.

3. La Articolul 2:
alineatul (1) se completează cu cuvintele ”(în continuare – SNMR)”;

se completează cu alineatul (1)1 cu următorul cuprins:
”(1)1 Dispozițiile prezentei legi se aplică activităților supuse mecanismelor financiare de stabilire a prețului pentru emisiile de dioxid de carbon, prevăzute în anexa nr. 1, precum și gazelor cu efect de seră care intră sub incidența acestui mecanism.”;

4. La Articolul 3:
se completează cu litera a)1 cu următorul cuprins:
”a)1 asigurarea integrării măsurilor de acțiune climatică în politicile naționale, locale și sectoriale, în vederea promovării unei dezvoltări rezistente la schimbările climatice și cu emisii reduse de gaze cu efect de seră, pentru îndeplinirea obiectivelor și atingerea țintelor naționale;”;

la litera b):
după cuvântul ”planificării” se completează cu cuvântul ”și”;
cuvintele “rezilienței climatice” se substituie cu cuvintele ”rezistenței la schimbările climatice”;

se completează cu litera b)1 cu următorul cuprins:
” b)1 asigurarea reducerii emisiilor de gaze cu efect de seră prin implementarea mecanismelor financiare de stabilire a prețului carbonului, în vederea promovării unei reduceri eficiente și rentabile din punct de vedere economic;”;

litera c) va avea următorul cuprins:
”c) asigurarea monitorizării complete, actuale, transparente, exacte, coerente și comparabile a emisiilor de gaze cu efect de seră, precum și a raportării integrate a acestor emisii și a progreselor înregistrate în implementarea politicilor și măsurilor de atenuare și adaptare la schimbările climatice;”;

litera d) va avea următorul cuprins:
”d) asigurarea accesului publicului la informațiile privind planificarea în domeniul reducerii emisiilor de gaze cu efect de seră și al adaptării la schimbările climatice, consultarea acestuia cu privire la finanțarea, evaluarea și implementarea politicilor și măsurilor planificate pentru atingerea țintelor și obiectivelor de dezvoltare neutră din punct de vedere climatic și rezistentă la schimbările climatice, precum și monitorizarea și raportarea realizării acestora;”;

5. La Articolul 4 
la noțiunea “adaptare” cuvântul “om” se substituie cu cuvintele “acțiunea umană”;
noțiunea “gaze cu efect de seră” va avea următorul cuprins:
“gaze cu efect de seră (în continuare - GES) – amestec de gaze (vapori de apă, dioxid de carbon (CO2), metan (CH4), oxid de azot (N2O), hidrofluorocarburi (HFCs), Perfluorocarburi (PFCs) și Hexafluorură de sulf (SF6)), care sunt constituenți gazoși ai atmosferei, de origine naturală sau antropică, și care absorb temperatura sau radiațiile infraroșii;”;
la noțiunea “verificator” cuvintele “fizică sau” se exclud;

se completează, în ordine alfabetică, cu următoarele noțiuni:
“activitate normală care are loc după sfârșitul duratei de viață a produsului – tratare predominantă a unui produs după ce acesta este eliminat de utilizatorul final, pe baza practicilor și a legislației aplicabile în domeniul gestionării deșeurilor;
alte efecte ale aviației decât emisiile de CO2 - efectele asupra climei ale eliberării, în timpul arderii combustibililor, de emisii de oxizi de azot (NOx), de particule de funingine (carbon negru), de specii de sulf oxidat și efectele vaporilor de apă, inclusiv a trenelor de condensare, care provin de la o aeronavă care desfășoară una dintre activitățile de aviație enumerate în anexa nr.1;
atenuare – eforturi care urmăresc prevenirea sau încetinirea creșterii concentrațiilor atmosferice de gaze cu efect de seră, prin limitarea emisiilor actuale sau viitoare și prin consolidarea potențialelor absorbanți ai gazelor cu efect de seră;
ardere – oxidare a combustibililor, indiferent de modul în care este utilizată energia termică, electrică sau mecanică produsă prin acest proces și orice alte activități asociate, inclusiv spălarea gazelor reziduale;
autorizație de emisii de gaze cu efect de seră (în continuare – autorizația de GES) – autorizația emisă în conformitate cu art. 481 și 482;
captare – proces sau procedură tehnologică necesară pentru captarea și, dacă este necesar, pentru prelucrarea sau purificarea, înainte de utilizare, a CO2 care rezultă din activități prevăzute în anexa nr. 1;
certificat – certificat de emisii corespunzător unei tone de dioxid de carbon echivalent, emis pentru o perioadă determinată, valabil exclusiv în scopul respectării cerințelor prevăzute de legislație și transferabil în conformitate cu prevederile Regulamentului privind stabilirea schemei de comercializare a certificatelor de emisii de gaze cu efect de seră, aprobat de Guvern;
combustibil – orice substanță sau produs utilizat în scopul producerii de energie, prevăzut de dispozițiile Codului fiscal privind taxarea produselor energetice, precum și orice alt produs destinat utilizării, pus în vânzare sau utilizat drept carburant ori combustibil pentru încălzire, inclusiv în scopul producerii energiei electrice;
credit de compensare a emisiilor de CO2 - certificat digital care se echivalează cu reducerea sau eliminarea verificată din atmosferă a unei tone metrice de dioxid de carbon sau a unui gaz cu efect de seră direct exprimate în o tonă de CO2 echivalent, cumpărat de persoane fizice sau juridice pentru a-și neutraliza propria amprentă de carbon, finanțând proiecte ecologice certificate la nivel național, reieșind din criterii de eligibilitate prestabilite;
document strategic de politici publice privind dezvoltarea cu emisii reduse pe termen lung – strategia de dezvoltare cu emisii reduse pe termen lung, care reprezintă principalul document de planificare strategică în domeniu, ale cărei obiective sunt corelate cu țintele naționale intermediare de reducere a emisiilor de GES, prevăzute în CND, și în funcție de care se ajustează celelalte documente de politici sectoriale ce contribuie la îndeplinirea angajamentelor asumate de Republica Moldova în temeiul Convenției-cadru a Organizației Națiunilor Unite cu privire la schimbarea climei (în continuare – CONUSC), ratificată prin Hotărârea Parlamentului nr. 404/1995, al Acordului de la Paris, ratificat prin Legea nr. 78/2017, precum și în cadrul Tratatului de instituire a Comunității Energetice;
emisii din activitățile supuse mecanismelor financiare de stabilire a prețului pentru emisiile de dioxid de carbon – eliberarea în atmosferă a gazelor cu efect de seră provenite din surse aparținând unei instalații prevăzute în secțiunea I din anexa nr. 1, eliberarea de gaze cu efect de seră de către o aeronavă care desfășoară o activitate de aviație prevăzută în secțiunea II din anexa nr. 1, eliberarea de gaze cu efect de seră de către nave care desfășoară o activitate de transport maritim prevăzută în secțiunea III din anexa nr. 1, precum și eliberarea de gaze cu efect de seră corespunzătoare activității prevăzute în secțiunea IV din anexa nr. 1.;
entitate reglementată – orice persoană fizică sau juridică, cu excepția consumatorului final de combustibili, care desfășoară activități prevăzute în secțiunea a IV-a din anexa nr. 1 la Legea nr. 74/2024 privind acțiunile climatice și care se încadrează în una dintre următoarele categorii:
a) dacă combustibilul trece printr-un antrepozit fiscal, în sensul art. 119 din Codul fiscal nr. 1163/1997, antrepozitarul autorizat, astfel cum este definit în articolul respectiv, care are obligația de a achita acciza exigibilă;
b) în cazul în care dispozițiile de la lit. a) nu se aplică, orice altă persoană care are obligația de a achita acciza exigibilă pentru combustibilii supuși regimului prevăzut de schema de comercializare a certificatelor de emisii în sectorul clădirilor, al transportului rutier și în alte sectoare, aprobată de Guvern;
c) în cazul în care dispozițiile de la lit.a) și b) nu se aplică, orice altă persoană care trebuie înregistrată pentru livrările de energie electrică și de gaz natural, pentru a fi obligată la plata accizei, inclusiv persoanele scutite de la plata accizei, astfel cum sunt menționate în Codul fiscal nr. 1163/1997;
d) în cazul în care dispozițiile de la lit.a), b) și c) nu se aplică sau în situațiile în care mai multe persoane sunt obligate în solidar la plata accizei, orice altă persoană desemnată în acest sens.
eliberare pentru consum – în sensul activităților prevăzute în secțiunea a IV-a din anexa nr. 1, eliberarea pentru consum, astfel cum este definită în Codul fiscal nr. 1163/1997;
jaloane – indicatori calitativi ai progreselor înregistrate în direcția realizării unei măsuri sau a unei investiții în scopul atingerii obiectivului privind neutralitatea climatică până în 2050, la nivel de instalație sau, în mod opțional, la nivel de întreprindere, excluzând utilizarea creditelor de compensare a emisiilor de CO2;
legat chimic – CO2 este transformat chimic astfel încât atomul de carbon să fie fixat chimic prin legături puternice, într-un mod care să împiedice producerea impactului său asupra încălzirii globale;
operator – orice persoană fizică sau juridică care controlează funcționarea din punct de vedere tehnic a instalației or a unei părți ai acesteia sau persoanei căreia i-a fost delegată cu putere economică decisivă asupra funcționării tehnice a instalației;
operator de aeronavă – orice persoană juridică sau fizică înregistrată în modul stabilit de lege care operează o aeronavă sau proprietarul aeronavei;
persoană – persoană fizică sau juridică;
produs – bunuri sau materiale, inclusiv produse intermediare și derivați ai acestora, care utilizează CO2 sau atomi de carbon derivați din CO2 prin legare chimică;
produs pentru construcții – orice articol fizic cu sau fără formă introdus pe piață pentru a fi încorporat în mod permanent în construcții sau în părți ale acestora;
public – una sau mai multe persoane și, în conformitate cu legislația și practica națională, asociații, organizații sau grupuri constituite de acestea;
ținte – indicatori cantitativi ai progreselor înregistrate în direcția realizării unei măsuri sau a unei investiții în scopul atingerii obiectivului privind neutralitatea climatică până în 2050, la nivel de instalație sau, în mod opțional, la nivel de întreprindere, excluzând utilizarea creditelor de compensare a emisiilor de CO2;
ținte și jaloane intermediare – ținte și jaloane stabilite pentru 31 decembrie 2030 și pentru data de 31 decembrie a fiecărui al cincilea an ulterior;
utilizare – proces sau practică tehnologică care utilizează CO2 captat ca materie primă pentru fabricarea produselor;
utilizare normală – mod în care se preconizează că un produs va fi utilizat în mod tipic de către utilizatorul final, pe baza caracteristicilor produsului;”;
 
6. La Articolul 5:
în primul paragraf, textul „2030” se substituie cu textul „2050”;

se completează cu litera b)1 cu următorul cuprins:
” b)1principiul de plafonare și comercializare;”;

se completează cu litera e)1 cu următorul cuprins:
” e)1principiul de „a nu prejudicia în mod semnificativ;”;

7. La Articolul 6:
litera a) va avea următorul cuprins:
” a) stabilește obiectivele și direcțiile prioritare pentru reducerea emisiilor de GES și pentru adaptarea la schimbările climatice, aprobă documentele de politici și actele normative necesare pentru punerea în aplicare a prezentei legi;”;

se completează cu litera a)1 cu următorul cuprins:
” a)1aprobă documentul strategic de politici publice privind dezvoltarea cu emisii reduse pe termen lung, Programul de dezvoltare cu emisii reduse și Programul de adaptare la schimbările climatice, asigură finanțarea măsurilor planificate și monitorizează implementarea acestora;”;

la litera b) după cuvântul ”aprobă” se completează cu textul ” prețul pentru emisiile de CO2 și stabilește”;

se completează cu litera c)1 cu următorul cuprins:
” c)1 aprobă componența comisiei naționale privind schimbările climatice;”;

litera d) va avea următorul cuprins:
„ d) coordonează activitatea tuturor autorităților administrației publice cu atribuții în domeniul atenuării schimbărilor climatice și protecției mediului înconjurător în scopul consolidării capacității de adaptare și al reducerii vulnerabilității la efectele schimbărilor climatice.”;

8. La Articolul 7:
la alin. (1) cuvântul ”aprobare” se substituie cu cuvântul ”avizare”;

la alin. (3): 
cuvântul ”activează” se substituie cu cuvintele ”își desfășoară activitatea în baza celor mai bune și mai recente dovezi științifice disponibile”;
se completează cu lit.c)1 cu următorul cuprins:
”c)1prezintă propuneri de îmbunătățire a politicilor guvernamentale privind schimbările climatice în conformitate cu angajamentele asumate de Republica Moldova în temeiul CONUSC, al Acordului de la Paris, al Tratatului de instituire a Comunității Energetice, al altor tratate internaționale relevante în domeniul schimbărilor climatice, precum și al deciziilor adoptate în temeiul acestora;”;

se completează cu alin. (3)1 cu următorul cuprins:
”(3)1 Activitatea Comisiei naționale privind schimbările climatice este susținută de grupurile de lucru sectoriale, constituite în conformitate cu Regulamentul privind organizarea și funcționarea Comisiei naționale privind schimbările climatice, aprobat de Guvern.”;

se completează cu alin. (3)2 cu următorul cuprins:
”(3)2 Grupurile de lucru sectoriale acordă suport consultativ Comisiei naționale privind schimbările climatice, în limitele competențelor lor științifice și tehnice, cu respectarea principiului independenței, pentru realizarea următoarelor sarcini:
a) examinarea celor mai recente concluzii științifice ale rapoartelor IPCC și a datelor științifice privind clima, în special a celor relevante pentru Republica Moldova și procesul de armonizare cu cadrul normativ al Uniunii Europene;
b) furnizarea de consultanță științifică și elaborarea de rapoarte privind măsurile existente și cele propuse în domeniul climei, obiectivele climatice naționale, precum și coerența acestora cu angajamentele internaționale asumate, inclusiv în temeiul Acordului de la Paris;
c) contribuirea la schimbul de cunoștințe științifice independente în domeniul modelării, monitorizării, cercetării și inovării, care contribuie la reducerea emisiilor de gaze cu efect de seră sau la creșterea absorbțiilor;
d) identificarea acțiunilor și oportunităților necesare pentru realizarea obiectivelor climatice naționale;
e) informarea cu privire la schimbările climatice și impactul acestora, precum și stimularea dialogului și cooperării între autorități, instituții științifice, mediul academic și alte părți interesate.”;

9. La Articolul 8:
la litera a):
cuvintele “orientate spre” se substituie cu cuvântul “raportează”;
după cuvintele “cu un nivel redus de emisii de GES și”, cuvântul “spre” se exclude; 

la litera d) după cuvântul ”monitorizează” se completează cu cuvintele ”și raportează progresul”;

se completează cu literele e)1 - e)4 cu următorul cuprins:
”e)1 elaborează măsurile de dezvoltare în domeniul folosinței terenurilor, schimbării categoriei de folosință a terenurilor și silviculturii (Land Use, Land-Use Change and Forestry, în continuare – LULUCF), precum și metodologia de contabilizare a emisiilor și absorbțiilor de gaze cu efect de seră din acest sector, care se aprobă de Guvern prin Regulamentul privind contabilizarea emisiilor și absorbțiilor de gaze cu efect de seră generate de activitățile legate de exploatarea terenurilor, schimbarea categoriei de folosință a terenurilor și silvicultură, precum și elaborarea documentelor de politici aferente;
e)2 asigură monitorizarea implementării mecanismului de comercializare a certificatelor de emisii de GES;
e)3 asigură monitorizarea implementării mecanismului de ajustare a carbonului la frontieră la nivel național asupra activității declaranților autorizați;
e)4 elaborează măsurile privind cuantificarea, monitorizarea, raportarea, verificarea și reducerea emisiilor de metan;”;

litera g) va avea următorul cuprins:
” g) aprobă și actualizează, cel puțin o dată la cinci ani, precum și în funcție de modificările intervenite, lista operatorilor de instalații staționare ale căror activități sunt specificate în anexa nr. 1 și care dețin autorizația integrată de mediu sau autorizația de mediu, în conformitate cu Legea nr. 227/2022 privind emisiile industriale sau autorizația de GES, în baza datelor raportate în anul precedent:

se completează cu litera g)1 cu următorul cuprins:
” g)1 aprobă formatul planului de monitorizare a emisiilor de GES provenite din activitățile prevăzute în anexa nr.1, precum și formatul rapoartelor privind emisiile de GES elaborate în baza acestor planuri, precum și ghidurile metodologice aferente;”;

la litera h) cuvântul “coordonează” se substituie cu cuvântul “asigură”;

litera i) va avea următorul cuprins:
”i) asigură cadrul instituțional pentru elaborarea, actualizarea și comunicarea Secretariatului CONUSC a CND, documentului strategic de politici publice privind dezvoltarea cu emisii reduse pe termen lung, comunicărilor naționale, rapoartelor bienale de transparență și a inventarului național al emisiilor de gaze cu efect de seră, prin intermediul instrumentelor de raportare ale acestora;”;

la litera o) va avea următorul cuprins:
”o) coordonează și asigură funcționarea platformei permanente de consultare și coordonare interinstituțională în domeniul schimbărilor climatice.”;

10. La Articolul 9:
se completează cu litera c)1 cu următorul cuprins:
” c)1asigură elaborarea rapoartelor anuale de progres privind implementarea politicilor de atenuare și adaptare a sectorului energetic la schimbările climatice;”;

11. La Articolul 10: 
se completează cu litera b)1 cu următorul cuprins:
”b)1asigură elaborarea rapoartelor anuale de progres privind implementarea politicilor de adaptare a sectorului sănătate publică la schimbările climatice;”;

12. La Articolul 11: 
se completează cu litera b)1 cu următorul cuprins:
”b)1asigură elaborarea rapoartelor anuale de progres privind implementarea politicilor de atenuare și adaptare a sectorului industrial la schimbările climatice;”;

la litera c) cuvintele “inventarului național al emisiilor de gaze cu efect de seră” se substituie cu cuvintele “a comunicărilor naționale și a rapoartelor bienale de transparență.”;

13. La Articolul 12:
se completează cu litera b)1 cu următorul cuprins:
” b)1asigură elaborarea rapoartelor anuale de progres privind implementarea politicilor de atenuare și adaptare a sectoarelor infrastructură rutieră și transporturi, apă și sanitație, construcții și urbanism la schimbările climatice;”;

se completează cu litera f)1 cu următorul cuprins:
” f)1 aprobă și actualizează, în funcție de modificările intervenite, lista operatorilor din domeniul aviației ale căror activități sunt specificate în pucntul 30 din anexa nr.1;”;

la litera g) cuvintele “inventarului național al emisiilor de gaze cu efect de seră” se substituie cu cuvintele “a comunicărilor naționale și a rapoartelor bienale de transparență.”;

14. La Articolul 13:
se completează cu litera b)1 cu următorul cuprins:
”b)1asigură elaborarea rapoartelor anuale de progres privind implementarea politicilor de atenuare și adaptare a industriei alimentare și sectorului agricultură la schimbările climatice;”;

la litera e) cuvintele “inventarului național al emisiilor de gaze cu efect de seră” se substituie cu cuvintele “a comunicărilor naționale și a rapoartelor bienale de transparență.;

litera f) se abrogă;

15.  La Articolul 17:
se completează cu litera b)1 cu următorul cuprins:
”b)1asigura evaluarea si monitorizarea cheltuielilor si investițiilor publice cu impact asupra obiectivelor climatice, in conformitate cu metodologia de bugetare climatica aprobata;”;

16. La Articolul 18:
la litera a) după cuvântul ”normative” se completează cu cuvintele ”și documentelor de politici”;

se completează cu literele b)1 - b)2 cu următorul cuprins:
” b)1 asigură implementarea mecanismului de comercializare a certificatelor de emisii de GES;
b)2instituie și gestionează registru declaranților autorizați în cadrul MAFC;”;

la litera c): 
după cuvântul ”eliberează” se completează cu cuvintele ”sau actualizează”;
după cuvintele ”integrată de mediu” cuvântul ”sau” se exclude;
după cuvintele” autorizația de mediu” se completează cu cuvintele ”sau autorizația de GES”;
după cuvintele”specificate în” se completează cu cuvintele ”secțiunea I din”;

se completează cu litera c)1 cu următorul cuprins:
”c)1eliberează sau actualizează autorizația de GES pentru activitățile specificate în secțiunea IV din anexa nr. 1, în cazul în care constată că entitatea reglementată poate monitoriza și raporta emisiile aferente cantităților de combustibili eliberați pentru consum;”;

litera d) va avea următorul cuprins:
” d) actualizează formatul planului de monitorizare a emisiilor de gaze cu efect de seră și raportului anual privind emisiile de gaze cu efect de seră, prezentate de către operator pentru una sau mai multe dintre activitățile specificate în anexa nr. 1, și monitorizează realizarea planului prin verificarea raportului anual;”;

la litera f):
cuvintele ”Regulamentului privind” se substituie cu cuvintele ”Hotărârii Guvernului nr. 1277/2018 cu privire la”;
cuvintele ”aprobat de Guvern” se exclud;

la litera g) cuvintele ”de Guvern” se substituie cu cuvintele ” prin Hotărârea Guvernului nr. 575/2024”;

la litera h) cuvintele ”de Guvern” se substituie cu cuvintele ” prin Hotărârea Guvernului nr. 544/2024”;

la litera i) cuvintele ” participă la elaborarea rapoartelor” se exclud;

litera j) se completează cu cuvântul ”acestora”;

17. La Articolul 19:
litera b) se abrogă;

18. La Articolul 20:
la litera a):
după cuvântul”transportului” se completează cu cuvintele ”naval și”;
textul ”monitorizează și raportează datele privind emisiile de CO2 din activitățile respective, specificate în anexa nr.1” se substituie cu cuvintele ”și prezintă anual Agenției de Mediu lista navelor autorizate să navigheze sub pavilionul Republicii Moldova, care intră sub incidența prevederilor anexei nr. 1.”;

litera b) va avea următorul cuprins:
”b) acorda suport Agenției de Mediu la monitorizarea și implementarea Regulamentului privind monitorizarea, raportarea și verificarea emisiilor de GES provenite de la activitățile din domeniul transportului maritim, aprobat prin Hotărârea Guvernului nr. 544/2024;”;

litera c) va avea următorul cuprins:
”c) solicită și primește de la operatorii transportului naval și maritim, în mod gratuit și în condițiile legii, date și informații generalizate cu privire la consumul de combustibili pentru funcționarea transportului naval și maritim, respectiv cu privire la emisiile de CO2 din activitățile respective;”;

19.  La Articolul 21:
la litera a) după cuvântul ”seră” se completează cu cuvintele ”și alte informații relevante”;

la litera d) cuvintele ” asigură monitorizarea conformității și aplicării MAFC-ului pentru a se asigura că operatorii își respectă obligațiile” se exclud;

se completează cu litera e), care va avea următorul cuprins:
”e) monitorizează aplicarea MAFC și confomitatea cu cerințele acestuia, în vederea verificării respectării obligațiilor ce le revin.”;

20. La Articolul 23:
	litera d) se completează cu textul ” și Hotărârii de Guvern nr. 228/2026 cu privire la organizarea și funcționarea Instituției Publice Autoritatea de Meteorologie și Monitoring de Mediu.”;

21.  Se completează cu Articolul 231 cu următorul cuprins:
“Articolul 231. Atribuțiile Instituției Publice „Oficiul Național de Implementare a Proiectelor în Domeniul Mediului
Instituția Publică „Oficiul Național de Implementare a Proiectelor în Domeniul Mediului” are următoarele atribuții:
a) acorda suport Ministerului Mediului și structurilor organizaționale din sfera sa de competență, în domeniul schimbărilor climatice și al protecției mediului în scopul atragerii și implementării eficiente a proiectelor de asistență financiară și tehnică, externă și internă, pentru punerea în aplicare a actelor normative, convențiilor internaționale la care Republica Moldova este parte și standardelor internaționale în domeniul de competență;
b) asigură desfășurarea legală și transparentă a procedurilor de identificare, evaluare, selectare, finanțare și monitorizare a proiectelor din domeniul de competență; 
c) implementează proiectele din domeniul schimbărilor climatice și protecției mediului, în conformitate cu obiectivele stabilite; 
d) asigură supravegherea și verificarea calității serviciilor prestate, lucrărilor și bunurilor furnizate în termenele stabilite și administrarea mijloacelor financiare alocate proiectelor din domeniul schimbărilor climatice și protecției mediului, în conformitate cu acordurile de asistență și bugetul aprobat; 
e) elaborează, în coordonare cu Ministerul Mediului, propuneri de proiecte în domeniul schimbărilor climatice, gestionează mijloacele financiare aferente și administrează patrimoniul propriu în confomitate cu obiectivle proiectelor respective;
f) elaborează și prezentă Agenției de Mediu și/sau Ministerului Mediului informații, rapoarte de progres în implementarea proiectelor din domeniul schimbărilor climatice şi utilizarea mijloacelor financiare destinate pentru proiecte;
g) solicită și primește, în mod gratuit și în condițiile legii, date și informații generalizate cu privire la emisiile de GES, precum și stabilește de comun acord cu Agenția de Mediu, structura și formatul raportării acestora;
h) asigură caracterul integral al informațiilor furnizate, corectitudinea și comparabilitatea acestora.”;

22. La Articolul 24:
la litera c) după cuvântul ”implementarea” se completează cu cuvintele ”documentelor de politici publice”;

23. La Articolul 25:
alineatul (1): 
litera b) va avea următorul cuprins:
 ”b) planifică, în raza teritoriului administrat, în mod obligatoriu la nivelul municipiilor, iar la celelalte niveluri, în mod voluntar și în limita resurselor financiare disponibile, acțiuni pentru realizarea obiectivelor politicii naționale de atenuare a emisiilor antropice de GES și de adaptare la schimbările climatice, prin elaborarea Planurilor integrate locale pentru energie și climă sau a Planurilor de acțiuni sustenabile pentru energie și clima și asigură implementarea și raportarea acestora;”;

se completează cu litera c), care va avea următorul cuprins:
”c) elaborează și prezintă anual către Ministerul Mediului raportul privind implementarea măsurilor de atenuare a emisiilor antropice de GES și de adaptare la schimbările climatice, prevăzute în planurile de acțiuni specificate la lit.b)”;

alineatul (2) se abrogă;

24. Articolul 26 va avea următorul cuprins:
”Articolul 26.Responsabilitățile persoanelor: 
(1) Persoane care desfășoară activități ce cad sub incidența prevederilor prezentei legi au următoarele responsabilități:
a) contribuie, în cadrul activităților proprii, la realizarea obiectivelor politicilor de stat în domeniul atenuării și adaptării la schimbările climatice;
b) utilizează resursele naturale în mod eficient în cadrul activității desfășurate și nu subminează eforturile de reducere a emisiilor de GES, de adaptare la schimbările climatice sau de creștere a rezilienței la riscurile climatice;
c) evaluează riscurile de generare a unei creșteri semnificative a emisiilor de GES, astfel încât să nu fie afectate obiectivele de mediu; 
d) evaluează riscurile climatice actuale și viitoare aferente activităților economice desfășurate, inclusiv incertitudinile, pe baza unor date solide privind activitatea, și contribuie la eforturile de adaptare și de creștere a rezilienței la riscurile climatice; 
e) promovează, în cadrul activității economice, soluții bazate pe natură și adaptate funcțiilor ecosistemelor, luând în considerare cele mai bune tehnici disponibile, astfel încât să nu producă prejudicii semnificative; 
f) utilizează tehnologii eficiente energetic, inclusiv cogenerarea și trigenerarea, care generează emisii reduse de GES; 
g) promovează producerea, importul și comercializarea utilajelor, echipamentelor și mijloacelor de transport bazate pe energie regenerabilă; 
h) furnizează Agenției de Mediu informațiile necesare pentru îndeplinirea obligațiilor de raportare în temeiul CONUSC, Acordului de la Paris și Tratatului Comunității Energetice, prin Sistemul național privind politicile, măsurile și proiecțiile, instituit prin HG nr. 1277/2018.
i) dezvoltă și sprijină campanii de informare și sensibilizare a publicului cu privire la realizarea obiectivelor politicilor de stat în domeniul atenuării schimbărilor climatice și adaptării la efectele acestora.
(2) Persoane care desfășoară activități specificate în anexa nr. 1 au următoarele responsabilități:
a) desfășoară activități industriale și economice, specificate în anexa nr. 1, în baza a autorizației integrate de mediu, a autorizației de mediu sau a autorizației de GES, care acordă dreptul de a degaja emisiile de GES, cu respectarea cerințelor planului de monitorizare a emisiilor de gaze cu efect de seră;
b) asigură corectitudinea și completitudinea tuturor datelor și informațiilor conținute în documentele prezentate Agenției de Mediu, pe toată perioada de valabilitate a autorizației integrate de mediu, a autorizației de mediu sau a autorizației de GES;
c) furnizează datele și informațiile necesare pentru facilitarea verificării emisiilor de GES în conformitate cu Regulamentul privind acreditarea și cerințele aplicabile verificatorilor emisiilor de gaze cu efect de seră, aprobat de Guvern;
d) elaborează planul de monitorizare a emisiilor de gaze cu efect de seră și îl coordonează cu Agenția de Mediu. Planul de monitorizare a emisiilor de gaze cu efect de seră trebuie să includă planificarea măsurilor de monitorizare și de raportare a emisiilor de GES, metodologia de monitorizare a emisiilor de gaze cu efect de seră și altele, după caz;
e) raportează anual, prin intermediul RETP-ului, datele generate pe parcursul fiecărui an calendaristic privind emisiile de GES legate de activitățile industriale și economice, astfel cum sunt specificate în anexa nr. 1;
f) asigură verificarea RAE-ului prezentat spre coordonare sau, după caz, spre validare la Agenția de Mediu de către verificator;
g) anual, până la data de 1 decembrie, notifică Agenția de Mediu în cazul în care există sau nu modificări cu privire la informațiile incluse în autorizația integrată de mediu, în autorizația de mediu, în autorizația de GES sau în planul de monitorizare;
h) elaborează planuri de neutralitate climatică la nivel de instalație sau, după caz, la nivel de întreprindere, în conformitate cu cerințele prevăzute în anexa nr.4. ”;

25. La Articolul 27:
”alineatul (3) va avea următorul cuprins:
(3) Obiectivul național privind limitarea și reducerea emisiilor de GES este stabilit în contribuția națională determinată (în continuare – CND) a Republicii Moldova către Acordul de la Paris (actualizată odată la cinci ani), de unde este preluat în documentul strategic de politici publice de dezvoltare cu emisii reduse pe termen lung (actualizat odată la zeci ani) și este luat în considerare la elaborarea PNIEC (actualizat odată la zece ani) și PDER (actualizat odată la cinci ani).”;

26. 	La Articolul 28:
alineatul (2) va avea următorul cuprins:
„(2) În procesul de estimare a emisiilor de GES și de reținere prin sechestrare a acestora se utilizează ghidurile IPCC-ului, prin aplicarea valorilor potențialului de încălzire globală într-un interval de timp de 100 de ani, conform Raportului de evaluare al IPCC-ului (în continuare – IPCC AR), convenit de Conferința Părților care servește drept reuniune a Părților la Acordul de la Paris (în continuare – CMA), pentru a raporta emisiile și sechestrările agregate de GES. Valorile respective se aplică în raportarea cumulativă a emisiilor și absorbțiilor de GES, exprimate în echivalenți de dioxid de carbon.”; 

alineatul (3) va avea următorul cuprins:
„(3)La atingerea țintelor naționale de reducere a emisiilor de GES, se ia în considerare contribuția sectorului LULUCF, determinată pe baza emisiilor și absorbțiilor rezultate din activitățile legate de folosința terenurilor, schimbărea categoriei de folosință a terenurilor și silvicultură în conformitate cu Regulamentul privind contabilizarea emisiilor și absorbțiilor de gaze cu efect de seră generate de activitățile legate de exploatarea terenurilor, schimbarea categoriei de folosință a terenurilor și silvicultură, precum și elaborarea documentelor de politici aferente, aprobat de Guvern.”;

alineatul (4) va avea următorul cuprins:
„(4)Metodologia de contabilizarea emisiilor și absorbțiilor de gaze cu efect de seră, prevăzută în Regulamentul, menționat la alin. (3), utilizează abordarea bazată pe producție pentru contabilizarea produselor din lemn recoltat, conform ghidurilor IPCC-ului, excluzând emisiile provenite în urma dezastrelor naturale.”;

27. Articolul 30 va avea următorul cuprins:
” (1) Ministerul Mediului elaborează CND, prin care stabilește țintele naționale de reducere a emisiilor de GES intermediare pentru îndeplinirea angajamentelor asumate în conformitate cu Acordul de la Paris. CND se elaborează cu respectarea cerințelor stabilite de Conferința Părților care servește drept reuniune a Părților la Acordul de la Paris (CMA) și se comunică Secretariatului CONUSC prin intermediul instrumentelor de raportare ale acestora.
(2) CND conține ținte naționale de reducere a emisiilor de GES intermediare revizuite, luându-se în considerare perspectiva pe perioade de zece ani, se elaborează și se prezintă către Secretariatul CONUSC începând cu anul 2015 și, ulterior, la fiecare cinci ani.
[bookmark: _Hlk229664742](3)Țintele naționale de reducere a emisiilor de GES stabilite în CND sunt luate în considerare la elaborarea documentului strategic de politici publice de dezvoltare cu emisii reduse pe termen lung, a PNIEC-ului, elaborat în conformitate cu prevederile Legii nr. 174/2017 cu privire la energetică, a PDER-ului, precum și a altor documente de politici sectoriale, care determină foaia de parcurs și planurile de acțiune pentru reducerea emisiilor de GES. 
(4) Domeniul de aplicare, formatul, structura, conținutul și termenele de raportare a progreselor înregistrate în implementarea și realizarea CND, precum și cerințele privind elaborarea, actualizarea, comunicarea și menținerea acesteia sunt stabilite prin deciziile Conferinței Părților care servește drept reuniune a Părților la Acordul de la Paris.”;

28.  La Articolul 31:
alineatul (2) va avea următorul cuprins:
“(2) Documentul prevăzut la alin. (1) se elaborează de Ministerul Mediului, în colaborare cu ministerele de resort pentru o perioada de zece ani, având o perspectivă de 30 de ani și se actualizează, după caz, o dată la cinci ani. Acesta stabilește politicile și măsurile pentru realizarea țintelor naționale de reducere a emisiilor de gaze cu efect de seră stabilite în CND.”;

se completează cu alineatul (2)1 cu următorul cuprins:
“(2)1 Obiectivele stabilite în documentul menționat la alin. (1) sunt luate în considerare la elaborarea PNIEC, în cadrul mecanismului de guvernanță energetică și a acțiunilor climatice prevăzut la Capitolul II1 din Legea nr. 174/2017 cu privire la energetică.”;

la alineatul (3) cuvintele ”de Guvern” se substituie cu cuvintele ”prin Hotărârea Guvernului nr. 10/2024”;

29. Se completează cu Articolul 311 cu următorul cuprins:
“ Articolul 311. Documentul de politici privind implementarea acțiunilor de atenuare a schimbărilor climatice
(1) Documentul de politici de nivel național privind implementarea acțiunilor de atenuare a schimbările climatice este Programul de dezvoltare cu emisii reduse (în continuare – PDER), elaborat de către Ministerul Mediului în colaborare cu ministerele de resort. 
(2) Documentul prevăzut la alin. (1) se elaborează pentru o perioadă de trei-cinci ani, în vederea implementării documentului strategic de politici publice de dezvoltare cu emisii reduse pe termen lung și a realizării țintelor naționale de reducere a emisiilor de GES din CND, cu scopul atingerii neutralității climatice și îndeplinirii angajamentelor asumate de către Republica Moldova în conformitate cu CONUSC și cu Acordul de la Paris.”;

30. La Articolul 33:
la alineatul (2) cuvintele ”cu PNIEC-ul și” se exclud;

31. Articolul 34. va avea următorul cuprins:
” Articolul 34. Obiectivele privind reducerea emisiilor de metan
(1) Programul de dezvoltare cu emisii reduse (PDER-ul) prevede politicile și măsurile pentru reducerea, pe termen scurt și mediu, a impactului emisiilor de metan asupra emisiilor nete de GES la nivel național, luându-se în considerare potențialul de încălzire globală și durata de viață, relativ scurtă, a metanului în atmosferă, precum și obiectivele economiei circulare, după caz.
(2) Ministerul Mediului, în comun cu Ministerul Agriculturii și Industriei Alimentare și Ministerul Energiei, examinează în comun opțiunile de politică pentru reducerea rapidă a emisiilor de metan și stabilesc obiectivele și acțiunile necesare în acest scop.
(3) Reducerea emisiilor de metan din sectorul energetic se realizează prin aplicarea normelor privind măsurarea, cuantificarea, monitorizarea, raportarea și verificarea acestor emisii, stabilite prin Regulamentul privind reducerea emisiilor de metan în sectorul energetic, aprobat de Guvern”;

32. La Articolul 35:
 la alineatul (1):
după textul ”(în continuare – PASEC)” se completează cu textul ” sau planuri locale integrate privind energia și climă (în continuare – PLIEC)”; 
cuvintele ” planurilor locale integrate privind energia și clima” se substituie cu cuvântul ”PLIEC”;

alineatul (3) se abrogă;
alineatul (4) va avea următorul cuprins:
“ (4) Monitorizarea implementării măsurilor de atenuare a emisiilor antropice de GES și de adaptare la schimbările climatice prevăzute în PASEC sau PLIEC este asigurată prin raportarea către Ministerul Mediului o dată la patru ani.”;

la alineatul (5) după cuvintele ”raportarea PASEC-urilor” se completează cu cuvintele ”sau PLIEC-urilor”; 

33. La Articolul 36:
alineatul (2) va avea următorul cuprins:
“ (2) Prognozele naționale privind emisiile de GES se elaborează începând cu cel mai recent an inclus în Documentul național de inventariere și includ estimări cantitative pentru anii următori de prognoză, acoperind o perioadă de cel puțin cincisprezece ani după următorul an calendaristic care se termină cu cifra zero sau cu cinci.”;

34. Se completează cu Secțiunea a 4-a, care cuprinde articolul 401 și articolul 402, cu următorul cuprins:
[bookmark: _Hlk217915821][bookmark: _Hlk217984237]“ Secțiunea a 4-a
Acțiunile politici pentru captarea CO2 și utilizarea permanentă a acestuia în produse
Articolul 40.1 Produsele considerate ca legând chimic CO2 în mod permanent
(1) CO₂ captat este utilizat permanent într-un produs, în confomitate cu cerințele prevăzute în anexa nr.5, în caz în care este legat chimic în produs, ca urmare a unui proces sau a unei practici tehnologice active și controlate, prin care CO₂ captat este folosit ca materie primă pentru fabricarea produselor și care permite măsurarea și determinarea cantității de echivalent CO₂ fixate în produs.
(2) La determinarea cantității de echivalent CO₂ fixate potrivit alin. (1), trebuie îndeplinite cumulativ următoarele condiții:
a) CO₂ este legat chimic în produs printr-un proces de utilizare activ și controlat, care permite măsurarea și determinarea cantității de echivalent CO₂ fixate în produs în timpul procesului de utilizare;
b) CO₂ rămâne legat chimic în produs astfel încât să nu fie eliberat în atmosferă în condiții normale de utilizare a produsului, inclusiv în cadrul activităților obișnuite desfășurate după sfârșitul duratei de viață a acestuia, pentru o perioadă de cel puțin câteva secole. În cazul produselor cu multiple căi de utilizare normală și de sfârșit de viață, toate aceste căi trebuie luate în considerare în sensul prezentului alineat.
Articolul 40.2 Limitări privind recunoașterea utilizării permanente a CO2 în produse
(1) La determinarea cantității de echivalent CO₂ fixate potrivit alin. (1) art.40.1 nu se ia în considerare carbonul care era deja prezent în material înainte de desfășurarea procesului de utilizare și nici carbonul absorbit în mod natural din atmosferă sau din alte surse după finalizarea acestui proces.
(2) Produsele care, în condiții normale de utilizare, inclusiv în cadrul activităților obișnuite desfășurate după sfârșitul ciclului de viață al acestora, pot fi supuse arderii la temperaturi ridicate, inclusiv prin incinerarea deșeurilor, nu sunt recunoscute ca produse care asigură legarea chimică permanentă a CO₂.”;

35.  Denumirea Capitolului IV va avea următorul cuprins:
“Capitolul IV AUTORIZAȚIA PRIVIND EMISIILE DE GAZE CU EFECT DE SERĂ. MONITORIZAREA, RAPORTAREA, VERIFICAREA RAPOARTELOR ANUALE PRIVIND EMISIILE DE GAZE CU EFECT DE SERĂ ȘI A ALTOR INFORMAȚII RELEVANTE”;

36. Articolul 41 va avea următorul cuprins:
“ Articolul 41. Cadrul general privind managementul datelor emisiilor de GES
(1) Monitorizarea emisiilor de GES care provin de la sectoarele și categoriile de surse și a reținerilor prin sechestrare de către absorbanți a emisiilor de GES, compilate în inventarul național, inclusiv metodologia și frecvența monitorizării, se efectuează de către Agenția de Mediu prin intermediul SNMR.
(2) Estimarea nivelului emisiilor antropice provenite din surse și a reținerilor prin sechestrare de către absorbanți a emisiilor de GES, compilate în inventarul național, se realizează prin intermediul Sistemului național de inventariere (în continuare – SNI), care este parte componentă a SNMR
(3) Evaluarea progresului înregistrat în implementarea obiectivelor CND, a documentului strategic de politici publice de dezvoltare cu emisii reduse pe termen lung, a PNIEC-ului, a PDER-ului, precum și a prognozelor privind emisiile antropice provenite din surse sau reținerile prin sechestrare de către absorbanți a emisiilor de GES se realizează prin intermediul Sistemului național pentru politici, măsuri și prognoze, care este parte componentă a SNMR.
(4) Monitorizarea completă, transparentă, exactă, coerentă și comparabilă în timp și raportarea integrală a emisiilor de GES provenite de la activitățile specificate în anexa nr. 1, se realizează prin monitorizarea, raportarea și verificarea rapoartelor anuale privind emisiile de gaze cu efect de seră (RAE), înregistrate în Registrul național de emisii și transfer de poluanți, parte componentă a Sistemului informațional integrat de mediu, instituit de Ministerul Mediului, și acreditarea verificatorilor RAE-urilor (în continuare – MRVA).
(5) MRVA asigură baza tehnică de date necesară pentru implementarea mecanismului financiar de stabilire a prețului pentru emisiile de dioxid de carbon, prevăzut la art.56, provenite din activitățile prevăzute în anexa nr. 1.”;

37. La Articolul 43:
alineatul (1) litera b) se completează cu cuvintele „constituit din documentul național de inventariere și tabelele comune de raportare;”;

alineatul (2) cuvintele „Regulamentul privind mecanismul de guvernanță energetică și a acțiunilor climatice, aprobat de Guvern” se substituie cu textul „Regulamentul privind instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice, aprobat prin Hotărârea Guvernului nr. 1277/2018.”;

la alineatul (4) cuvintele „de Guvern” se substituie cu textul „prin Hotărârea Guvernului nr. 1277/2018.”;

38. Articolul 44:
la alineatul (3) cuvântul”Raportul” se substituie cu cuvântul ”Documentul”;
la alineatul (4) cuvântul”Raportul” se substituie cu cuvântul ”Documentului”;

39. Articolul 47:
la alineatul (2) cuvintele „de Guvern” se substituie cu textul „prin Hotărârea Guvernului nr. 1277/2018.”;

40. Se completează cu Secțiunea a 21-a, care cuprinde articolul 481și articolul 482, cu următorul cuprins:
“Secțiunea a 21 – a
Autorizații de emisii de gaze cu efect de seră pentru entitățile reglementate
Articolul 48.1 Eliberarea autorizației de emisii de gaze cu efect de seră pentru entitățile reglementate
(1) Autorizația de GES pentru activitățile prevăzute în secțiunilea a IV-a din anexa nr. 1 se emite de către Agenția de Mediu, în baza cererii depuse prin intermediul portalului guvernamental al serviciilor publice sau la ghișeul Agenției de Mediu.
(2) Autorizația de GES se eliberează gratuit, în termen de 20 de zile lucrătoare de la data depunerii solicitării și este valabilă pe durată nedeterminată, cu obligația actualizării acesteia în cazul oricăror modificări planificate privind natura activităților prevăzute în secțiunilea a IV-a din anexa nr. 1, reflectate în PM.
(3) Setul de documente necesare pentru obținerea autorizației de GES, informațiile incluse în cerere, precum și elementele de conținut ale autorizațiilor sunt prevăzute la art. 482 pentru entitățile reglementate.
(4) Agenția de Mediu verifică conformitatea cererii și completitudinea informațiilor prezentate de solicitant. În cazul în care constată că documentele sunt incomplete sau neconforme, Agenția de Mediu suspendă curgerea termenului stabilit pentru eliberarea autorizației și notifică solicitantul despre suspendare, indicând cerințele care nu sunt îndeplinite, precum și documentele și/sau informațiile care urmează a fi prezentate pentru examinarea cererii. Suspendarea termenului încetează din ziua prezentării de către solicitant a documentelor sau informațiilor necesare.
(5) În procesul de examinare a cererii, Agenția de Mediu transmite setul de documente prin intermediul ghişeului unic, Inspectoratului pentru Protecția Mediului și solicită organizarea unei examinări la fața locului pentru verificarea aspectelor care stabilesc respectarea normelor de protecție a mediului și întrunirea condițiilor necesare pentru eliberarea autorizației solicitate.
(6) Actualizarea autorizației de GES se efectuează în baza cererii depuse prin intermediul portalului guvernamental al serviciilor publice sau la ghișeul Agenției de Mediu, în cazul oricăror modificări planificate privind natura activităților prevăzute în secțiunea a IV-a din anexa nr. 1, al modificării statutului juridic al solicitantului ori al adoptării unor noi reglementări legale.
(7) Retragerea autorizației de GES se efectuează prin decizia Agenției de Mediu, în conformitate cu procedurile prevăzute de Legea nr. 235/2006 cu privire la principiile de bază de reglementare a activităţii de întreprinzător și Legea nr. 160/2011 privind reglementarea prin autorizare a activităţii de întreprinzător, în una dintre următoarele situații:
a) există o modificare esențială a naturii activităților autorizate, prevăzute în secțiunea a IV-a din anexa nr. 1; 
b) titularul autorizației nu respectă condițiile tehnice de funcționare a instalației și/sau de desfășurare a activităților autorizate;
c) titularul autorizației încalcă în mod repetat obligațiile privind aprobarea Planului de monitorizare (în continuare – PM) sau prezentarea Raportului anual privind emisiile de GES (în continuare – RAE-ului), condițiile stabilite în autorizație; 
d) în cadrul controalelor privind respectarea obligațiilor prevăzute de prezenta lege, titularul autorizației încalcă în mod repetat obligațiile ce revin persoanei supuse controlului.

Articolul 48.2 Condițiile de eliberare a autorizației de emisii de gaze cu efect de seră pentru entitățile reglementate
(1) Începând cu 1 ianuarie 2035, entitatea care desfășoară activități prevăzute în secțiunea a IV-a din anexa nr. 1, care generează emisii de GES specifice activității respective, este obligată să dețină autorizația de GES eliberată în temeiul art. 48¹, dacă Agenția de Mediu stabilește că aceasta poate monitoriza și raporta emisiile corespunzătoare.
(2) Cererea de emitere a autorizației se depune prin intermediul portalului guvernamental al serviciilor publice sau la ghișeul Agenției de Mediu și cuprinde descrierea:
a) entității reglementate;
b) tipului de combustibili pe care îi eliberează pentru consum și care sunt utilizați pentru ardere în sectoarele menționate în secțiunea a IV-a din anexa nr. 1, precum și a mijloacelor prin care acești combustibili sunt eliberați pentru consum;
c) utilizării finale sau utilizărilor finale ale combustibililor eliberați pentru consum pentru activitatea menționată în secțiunea a IV-a din anexa nr. 1;
d) măsurilor planificate pentru monitorizarea și raportarea emisiilor în conformitate cu cerințele stabilite de prezenta lege și de Regulamentul privind monitorizarea, raportarea și verificarea emisiilor de gaze cu efect de seră provenite de la instalațiile staționare și activitățile din domeniul aviației, aprobat de Guvern;
e) un rezumat netehnic al informațiilor prevăzute la lit. a)–d).
(3) Autorizația de emisii de GES conține următoarele elemente:
a) denumirea și adresa entității reglementate;
b) o descriere a mijloacelor prin care entitatea reglementată eliberează combustibilii pentru consum în sectoarele vizate în secțiunea a IV-a din anexa nr. 1;
c) o listă a combustibililor eliberați pentru consum de către entitatea reglementată în sectoarele specificate în secțiunea a IV-a din anexa nr. 1;
d) un plan de monitorizare care respectă cerințele stabilite de prezenta lege și de Regulamentul privind monitorizarea, raportarea și verificarea emisiilor de gaze cu efect de seră provenite de la instalațiile staționare și activitățile din domeniul aviației, aprobat de Guvern;
e) cerințele de raportare stabilite de prezenta lege și de Regulamentul privind monitorizarea, raportarea și verificarea emisiilor de gaze cu efect de seră provenite de la instalațiile staționare și activitățile din domeniul aviației, aprobat de Guvern.
(4) Entitatea reglementată informează Agenția de Mediu despre orice modificare planificată privind natura activității sale sau combustibilii pe care îi eliberează pentru consum, care impune revizuirea autorizației de emisii de GES. Actualizarea planului de monitorizare nu constituie temei pentru revizuirea autorizației de emisii de GES.”;

41. în denumirea secțiunii a 3-a din Capitolul IV se completează cu cuvintele ”și acreditarea”;

42. La Articolul 49:
la alineatul (3) cuvintele „Măsurile de reducere” se substituie cu cuvintele „Activitățile de monitorizare”;

se completează cu aliniatul (7) – aliniatul (9), cu următorul cuprins:
“(7) Operatorii instalațiilor de categoriile B și C / doar C/, stabilite conform pct. 46 al Regulamentului, aprobat prin Hotărârii Guvernului nr. 575/2024, pot elabora, în mod voluntar, planuri de neutralitate climatică la nivel de instalație sau, după caz, la nivel de întreprindere, în conformitate cu cerințele prevăzute în anexa nr.4. 
(8) Planurile de neutralitate climatică se fundamentează și se justifică în mod corespunzător. Acestea prevăd, în mod distinct, monitorizarea progreselor înregistrate în vederea obținerii unor realizări calitative – jaloane și monitorizarea progreselor înregistrate în vederea obținerii unor realizări cantitative în materie de reducere a emisiilor – ținte. Măsurile, jaloanele și țintele, inclusiv jaloanele și țintele intermediare, trebuie să fie specifice, măsurabile, realizabile, relevante și încadrate în timp.
(9) Țintele specifice privind nivelurilor de activitate ale subinstalațiilor cu referință bazată pe produs sau ale subinstalațiilor cărora se aplică o abordare alternativă se stabilesc în tone de CO2 echivalent per unitate de producție relevantă. Țintele aferente valorilor de referință se stabilesc ca reducere procentuală și pot fi exprimate, după caz în valori absolute, pentru a permite o mai mare flexibilitate și pentru a spori posibilitatea de verificare a atingerii acestora.”;

43. La Articolul 51:
alineatul (1) va avea următorul cuprins:
“(1) În vederea decarbonizării aviației civile, a încurajării utilizării unor tehnologii mai puțin poluante și a surselor regenerabile prin aplicarea măsurilor economice, se evaluează, prin intermediul sistemului MRV al emisiilor de GES, progresele înregistrate în îndeplinirea angajamentelor de reducere a acestor emisii și se instituie schema CORSIA, în conformitate cu prevederile Regulamentului privind instituirea și funcționarea Schemei de compensare și de reducere a emisiilor de carbon pentru aviația internațională, aprobat de Guvern.”;

alineatul (2) va avea următorul cuprins:
“(1) Cerințele privind MRV a emisiilor de GES generate de operatorii aerieni naționali care desfășoară activitățile prevăzute în anexa nr.1 și/sau efectuează zboruri care întră sub incidența CORSIA, în scopul evaluării progreselor înregistrate în îndeplinirea angajamentelor de reducere a acestor emisii, sunt stabilite în regulamentul prevăzut la alin. (6), cu excepția derogărilor reglementate de regulamentul prevăzut la alin. (1).”;

la alineatul (4) cuvîntul „carbon” se substituie cu cuvintele „GES și altor efecte ale aviației asupra climei decât emisiile de CO2”;

la alineatul (6) cuvîntul „GES” se completează cu cuvintele „și altor efecte ale aviației asupra climei decât emisiile de CO2”;

44. Se completează cu Articolul 521 cu următorul cuprins:
“ Articolul 52.1 Monitorizarea, raportarea și verificarea emisiilor de GES provenite de la entitățile reglementate
(1) Entitatea reglementată, autorizată în conformitate cu art. 482, care desfășoară activități prevăzute în secțiunea a IV-a din anexa nr. 1 monitorizează, pentru fiecare an calendaristic, începând cu anul 2027/28, emisiile corespunzătoare cantităților de combustibili eliberate pentru consum.
(2) Entitatea reglementată monitorizează emisiile în baza unui plan de monitorizare, depus spre aprobare Agenției de Mediu cu patru luni înainte de începerea activității prevăzute în secțiunea a IV-a din anexa nr. 1.
(3) Entitatea reglementată prezintă anual Agenției de Mediu, până la data de 31 martie, RAE-ul pentru anul precedent, verificat de un verificator acreditat, însoțit de raportul de verificare privind emisiile de GES generate în anul calendaristic precedent, elaborat de verificator.
(4) Prin derogare de la alin. (3), entitatea reglementată care, începând cu data de 1 ianuarie 2027/28, deține o autorizație în conformitate cu art. 482 prezintă Agenției de Mediu, până la data de 30 aprilie 2027/28, raportul privind emisiile istorice pentru anul 2026/27.
(5) Monitorizarea și raportarea emisiilor generate de activitățile prevăzute în secțiunea a IV-a din anexa nr. 1 se realizează în conformitate cu principiile prevăzute în secțiunea a III-a din anexa nr. 2 și cu prevederile Regulamentului privind monitorizarea, raportarea și verificarea emisiilor de gaze cu efect de seră provenite de la instalațiile staționare și activitățile din domeniul aviației, aprobat de Guvern.
(6) Verificarea emisiilor generate de activitățile prevăzute în secțiunea a IV-a din anexa nr. 1 se realizează în conformitate cu criteriile prevăzute în secțiunea a III-a din anexa nr. 3 și cu Regulamentul privind acreditarea și cerințele aplicabile verificatorilor emisiilor de gaze cu efect de seră, aprobat de Guvern.
(7) Agenția de Mediu aprobă aplicarea unor măsuri simplificate de monitorizare, raportare și verificare pentru entitățile reglementate ale căror emisii anuale corespunzătoare cantităților de combustibili eliberați pentru consum sunt sub 1 000 de tone CO₂ echivalent, în condițiile prevăzute de Regulamentul privind monitorizarea, raportarea și verificarea emisiilor de gaze cu efect de seră provenite de la instalațiile staționare și activitățile din domeniul aviației, aprobat de Guvern.”;

45. La Articolul 53: 
la alineatul (2) cifra “50” se substituie cu cifra “52”;

46. La Articolul 57: 
la alineatul (2) litera d) textul “GES” se substituie cu textul “CO2”; 

47. La Anexa nr.1: 
la punctul 2 în partea introductivă:
după textul “3 MW”, cuvintele “și instalațiile care utilizează exclusiv biomasă” se exclud;
cuvintele „Instalațiile care utilizează exclusiv biomasă includ instalațiile care utilizează combustibili fosili doar la pornirea sau la oprirea instalației.” se exclud;

la punctul 3 în partea introductivă:
după cuvîntul “lista”, se completează cu textul “operatorilor de instalații staționare ale căror activități sunt specificate în anexa nr. 1 la Legea nr. 74/2024 privind acțiunile climatice, aprobată prin ordinul Ministrului Mediului odată la cinci ani”;

punctul 29 din secțiunea II se abrogă;

se completează cu Secțiunea IV, care cuprinde punctul 32 - punctul 34, cu următorul cuprins:
	
	IV Activitatea care face obiectul art.521
	

	32
	Eliberarea pentru consum a combustibililor utilizați pentru ardere în sectorul clădirilor, al transportului rutier și în alte sectoare. Această activitate nu include:
a) eliberarea pentru consum a combustibililor utilizați în activitățile enumerate în secțiunea a I- III-a din anexa nr.1, cu excepția cazului în care sunt utilizați pentru ardere în cadrul activităților de transport al gazelor cu efect de seră în vederea stocării geologice, astfel cum este prevăzut în tabel, la al douăzeci și șaptelea rând al anexei respective sau dacă sunt utilizați pentru ardere în instalații care emit mai puțin de 2 500 de tone;
b) eliberarea pentru consum a combustibililor pentru care factorul de emisie este zero;
c) eliberarea pentru consum a deșeurilor periculoase sau municipale utilizate drept combustibil.
	Dioxid de carbon (CO2)

	33
	Sectoarele clădirilor și transportului rutier corespund următoarelor surse de emisii, definite în Orientările IPCC din 2006 privind inventarele naționale ale gazelor cu efect de seră, cu modificările necesare ale definițiilor respective, după cum urmează:
a) generarea combinată de energie electrică și termică (CET) (codul categoriei de sursă 1A1a ii) și centrale termice (codul categoriei de sursă 1A1a iii), în măsura în care acestea produc energie termică pentru categoriile vizate la lit. c) și d), fie direct, fie prin intermediul rețelelor din Sistemul de Alimentare Centralizată cu Energie Termică ( SACET);
b) transportul rutier (codul categoriei de sursă 1A3b), cu excepția utilizării vehiculelor agricole pe drumuri asfaltate;
c) clădiri comerciale sau instituționale (codul categoriei de sursă 1A4a);
d) clădiri rezidențiale (codul categoriei de sursă 1A4b).
	Dioxid de carbon (CO2)

	34
	Alte sectoare corespund următoarelor surse de emisii, definite în Ghidul IPCC 2006 privind inventarele naționale ale gazelor cu efect de seră:
a) industriile energetice (codul categoriei de sursă 1A1), cu excepția categoriilor definite la punctul 2 lit.a);
b) industriile prelucrătoare și sectorul clădirilor (codul categoriei de sursă 1A2).
	Dioxid de carbon (CO2)




48. Anexa nr.2: 
Secțiunea I Litera B punctul 3) va avea următorul cuprins:
”3) Se utilizează factorii de emisie acceptați. Pentru toți combustibilii se acceptă factorii de emisie specifici activității. Se acceptă factorii impliciți pentru toți combustibilii, cu excepția celor necomerciali (combustibilii din deșeuri, precum anvelope și gaze din procese industriale). În continuare, se vor elabora valori implicite pentru stratul de cărbuni, precum și valori implicite generale sau specifice UE sau specifice țării pentru gaz natural. Pentru produsele de rafinărie sunt acceptate valorile implicite de către IPCC. Factorul de emisie pentru biomasă, care respectă criteriile de durabilitate și criteriile de reducere a emisiilor de GES pentru utilizarea biomasei stabilite prin Legea nr. 10/2016 privind promovarea utilizării energiei din surse regenerabile, cu ajustările necesare pentru aplicarea în temeiul prezentei legi, astfel cum sunt prevăzute în Regulamentul privind monitorizarea, raportarea și verificarea emisiilor de gaze cu efect de seră provenite de la instalațiile staționare și activitățile din domeniul aviației, menționat la art. 49 alin. (6), este egal cu zero.”;

Secțiunea II Litera A punctul 4) va avea următorul cuprins:
”4) Se utilizează factorii standard de emisie din liniile directoare ale IPCC-ului pentru inventariere din anul 2006 sau actualizările ulterioare ale liniilor directoare respective, cu excepția cazului în care factorii de emisie specifici activității, identificați de laboratoarele acreditate independente care utilizează metode analitice acceptate la nivel național, sunt mai exacți. Factorul de emisie pentru biomasă care respectă criteriile de durabilitate și criteriile de reducere a emisiilor de GES pentru utilizarea biomasei, stabilite prin Legea nr. 10/2016 privind promovarea utilizării energiei din surse regenerabile, cu ajustările necesare pentru aplicarea în temeiul prezentei legi și orice ajustări necesare pentru aplicarea acestora), astfel cum sunt prevăzute în Regulamentul privind monitorizarea, raportarea și verificarea emisiilor de gaze cu efect de seră provenite de la instalațiile staționare și activitățile din domeniul aviației, menționat la art. 51 alin. (6), este egal cu zero. Factorul de emisie aferent kerosenului de aviație (Jet A1 sau Jet A) este de 3,16 (t CO2/t combustibil).”;

Secțiunea II Litera B va avea următorul cuprins:
” B. Raportarea emisiilor
1) Fiecare operator de aeronave include în raportul prezentat în conformitate cu prevederile art. 51 alin. (5) următoarele informații:
a) datele de identificare ale operatorului de aeronave, inclusiv:
1. denumirea operatorului de aeronave;
2. statul în care operatorul aerian este înregistrat;
3. adresa, inclusiv codul poștal și țara, precum și, în cazul în care este diferită, adresa de contact a din statul de înregistrare al operatorului aerian;
4. numerele de înregistrare ale aeronavelor și tipurile de aeronave utilizate, în perioada vizată de raport, pentru desfășurarea activităților de aviație specificate în anexa nr. 1, pentru care entitatea este operatorul aeronavei;
5. numărul și autoritatea emitentă a certificatului de operator aerian, precum și licența de operare în baza căreia sunt desfășurate activitățile din domeniul aviației, specificate în anexa nr. 1, pentru care entitatea este operatorul aeronavei;
6. adresa, numărul de telefon, numărul de fax și adresa de poștă electronică ale persoanei de contact; precum și
7. denumirea proprietarului aeronavei;
b) pentru fiecare tip de combustibil pentru care se calculează emisiile:
1. consumul de combustibil;
2. factorul de emisie;
3. emisiile cumulate totale, provenite de la toate zborurile efectuate în perioada care face obiectul raportului, ce se încadrează în categoria activităților din domeniul aviației, specificate în anexa nr. 1, pentru care entitatea este operatorul aeronavei;
4. emisiile cumulate provenite de la:
· toate zborurile efectuate în perioada care face obiectul raportului, ce se încadrează în categoria activităților din domeniul aviației, specificate în anexa nr. 1, pentru care entitatea este operatorul aeronavei și care au avut ca punct de plecare un aerodrom situat pe teritoriul statului și ca punct de sosire un aerodrom situat pe același teritoriu;
· toate celelalte zboruri efectuate în perioada care face obiectul raportului, ce se încadrează în categoria activităților din domeniul aviației, specificate în anexa nr. 1, pentru care entitatea este operatorul aeronavei;
5. emisiile cumulate provenite de la toate zborurile efectuate în perioada care face obiectul raportului, ce se încadrează în categoria activităților din domeniul aviației, specificate în anexa nr. 1, pentru care entitatea este operatorul aeronavei și care:
· au avut ca punct de plecare pe teritoriul statului;
· au sosit în fiecare stat membru dintr-o țară terță;
6. gradul de incertitudine.”;

49. Anexa nr.3: 
se completează cu Secțiunea III cu următorul cuprins:
”III. Verificarea emisiilor corespunzătoare activității menționate în secțiunea a IV-a din anexa nr. 1
A.Principii generale
1. Emisiile corespunzătoare activității menționate în secțiunea a IV-a din anexa nr. 1 fac obiectul verificării.
2. Procesul de verificare include evaluarea raportului în temeiul art.521 alin.(3) și a monitorizării de pe parcursul anului anterior. Verificarea abordează fiabilitatea, credibilitatea și acuratețea sistemelor de monitorizare și datele și informațiile raportate cu privire la emisii, în special:
a) combustibilii eliberați pentru consum declarați și calculele aferente;
b) selectarea și utilizarea factorilor de emisie;
c) calculele care au condus la determinarea emisiilor generale.
3. Emisiile raportate pot fi validate numai dacă există date și informații fiabile și credibile care permit determinarea emisiilor cu un grad ridicat de certitudine. Un grad ridicat de certitudine presupune demonstrarea de către entitatea reglementată a faptului că:
a) datele raportate nu conțin neconcordanțe;
b) datele au fost colectate în conformitate cu standardele științifice aplicabile; și
c) înregistrările relevante privind entitatea reglementată sunt complete și coerente.
4. Verificatorul are drept de acces în toate zonele și la toate înregistrările legate de subiectul verificării.
5. Verificatorul ține seama de faptul că entitatea reglementată este sau nu înregistrată în cadrul sistemului Uniunii de management de mediu și audit (EMAS).
A. Metodologie
Analiza strategică
6. Verificarea se bazează pe o analiză strategică a tuturor cantităților de combustibili eliberate pentru consum de către entitatea reglementată. În acest scop, verificatorul trebuie să aibă o imagine de ansamblu asupra tuturor activităților prin care entitatea reglementată eliberează combustibilii pentru consum și asupra importanței acestora în ceea ce privește emisiile.
Analiza procesului
7. Verificarea datelor și a informațiilor prezentate se realizează, după caz, în locul în care se află entitatea reglementată. Verificatorul recurge la controale prin sondaj pentru a determina fiabilitatea datelor și informațiilor raportate.
Analiza riscurilor
8. Verificatorul supune toate mijloacele prin care combustibilii sunt eliberați pentru consum de către entitatea reglementată unei evaluări cu privire la fiabilitatea datelor privind emisiile generale ale entității reglementate.
9. Pe baza acestei analize, verificatorul identifică explicit elementele care prezintă un grad ridicat de risc de eroare și alte aspecte ale procedurii de monitorizare și raportare care este posibil să contribuie la apariția unor erori în determinarea emisiilor generale. Este vorba în special de calculele necesare pentru a determina nivelul emisiilor din surse individuale. Este acordată o atenție specială elementelor care prezintă un risc ridicat de eroare și aspectelor din cadrul procedurii de monitorizare menționate anterior.
10. Verificatorul ia în considerare orice metode eficiente de control al riscului aplicate de entitatea reglementată în vederea reducerii la minimum a gradului de incertitudine.
D. Raport
11. Verificatorul pregătește un raport privind procesul de validare în care menționează dacă raportul specificat la art.521 alin.(3) este satisfăcător. Raportul specifică toate aspectele relevante pentru activitatea desfășurată. Verificatorul poate declara că raportul este satisfăcător în cazul în care, în opinia sa, declarațiile cu privire la emisiile totale nu prezintă erori semnificative.
E. Cerința minimă privind competența verificatorului
12. Verificatorul este independent de entitatea reglementată, își desfășoară activitățile cu profesionalism și obiectivitate și înțelege:
a) dispozițiile prezentei legi, precum și standardele și indicațiile relevante adoptate;
b) actele legislative și actele administrative relevante pentru activitățile care fac obiectul verificării; și
c) modul în care sunt generate toate informațiile referitoare la toate mijloacele prin care combustibilii sunt eliberați pentru consum de către entitatea reglementată, în special în ceea ce privește colectarea, măsurarea, calcularea și raportarea datelor.”;

50. Se completează cu Anexa nr.4 cu următorul cuprins:				
Anexa nr. 4
Conținutul planurilor de neutralitate climatică
1. Informații generale privind instalația:
1.1 denumirea și amplasamentul instalației;
1.2 tipul instalației utilizat;
1.3 identificatorul autorizației și data eliberării primei autorizații integrate de mediu sau autorizații de mediu care a fost emisă pentru instalație în temeiul Legii nr. 227/2022 privind emisiile industriale;
1.4 identificatorul autorizației și data celei mai recente autorizații integrate de mediu sau autorizații de mediu care a fost emisă pentru instalație în temeiul Legii nr. 227/2022 privind emisiile industriale;
1.5 numele și adresa operatorului și datele de contact ale reprezentantului legal și ale persoanei de contact, dacă sunt diferite;
1.6 în cazul în care planul de neutralitate climatică este transmis la nivel de întreprindere de către societatea de termoficare, informațiile menționate la pct. 1.1-1.5 pentru fiecare instalație exploatată de operator și care face obiectul planului de neutralitate climatică, inclusiv o descriere a legăturilor cu agentul de termoficare.

2. Emisiile istorice, inclusiv:
2.1 emisiile istorice specifice pentru fiecare an din perioada de referință relevantă, reprezentând cei cinci ani calendaristici care precedă anul transmiterii datelor către Agenția de Mediu, inclusiv următoarele date:
2.1.1 emisiile istorice specifice nivelurilor de activitate din fiecare an ale fiecărei subinstalații cu referință pentru produse sau ale subinstalațiilor cu abordare alternativă, în raport cu alte niveluri de producție, exprimate în tone de CO2 echivalent per unitate de producție relevantă a fiecărei subinstalații sau a oricărei alte unități de producție, după caz;
2.1.2 dacă este cazul, emisiile istorice specifice valorilor de referință, pentru fiecare subinstalație relevantă;
2.2 în mod opțional, emisiile istorice absolute, exprimate în tone de CO2 echivalent pentru fiecare an din perioada de referință relevantă.

3. Emisiile istorice menționate la punctul 2 și nivelurile de emisii legate de țintele menționate la subpunctul 4.2 îndeplinesc următoarele condiții:
3.1 limitele sistemelor și tipurile de GES acoperite de respectivele emisii istorice și niveluri de emisii trebuie să fie în concordanță cu autorizația de GES a instalației în cauză și cu cerințele prevăzute în Regulamentul, aprobat prin Hotărârea Guvernului nr. 575/2024;
3.2 domeniul de aplicare al emisiilor nu include eliminările dioxidului de carbon sau reducerile de emisii realizate în afara limitelor sistemului instalației în cauză și obținute prin intermediul credit de compensare a emisiilor de CO2, după caz;
3.3 emisiile se exprimă în raport cu nivelurile de activitate din fiecare an ale tuturor subinstalațiilor sau, dacă acest lucru nu este fezabil, în raport cu celelalte niveluri de producție ale instalației în cauză.

4. Jaloane și ținte, inclusiv jaloane și ținte intermediare:
4.1descrierea detaliată a jaloanelor pentru 2030 și pentru fiecare perioadă de cinci ani ulterioară, care trebuie să fie proporționale cu țintele menționate la subpunctele 4.2 și 4.3;
4.2 ținte specifice privind emisiile pentru 2030 și pentru fiecare perioadă de cinci ani ulterioară, inclusiv următoarele date:
4.2.1 țintele specifice nivelurilor de activitate din fiecare an ale fiecărei subinstalații cu referință pentru produse sau ale subinstalațiilor cu abordare alternativă, în raport cu celelalte niveluri de producție ale subinstalației, exprimate în tone de CO2 echivalent per unitate de producție relevantă a fiecărei subinstalații sau a oricărei alte unități de producție, după caz, și în procentaj de reducere; 
4.2.2 dacă este cazul, țintele referitoare la valorile de referință pentru fiecare subinstalație relevantă, care se aplică pentru perioada de referință relevantă, exprimate ca procentaj de reducere;
4.3 în mod opțional, ținte absolute privind emisiile pentru 2030 și pentru fiecare perioadă de cinci ani ulterioară, asigurând coerența cu emisiile istorice menționate la punctul 2 și cu jaloanele menționate la subpunctul 4.1.

5. Jaloanele și țintele, inclusiv jaloanele și țintele intermediare, îndeplinesc următoarele condiții:
5.1 sunt în concordanță cu obiectivul privind neutralitatea climatică prevăzut la art. 1 alin. (1);
5.2 sunt exprimate și definite în conformitate cu normele și cu limitele sistemelor prevăzute în Regulamentul, aprobat prin Hotărârea Guvernului nr. 575/2024.

6. Măsuri și investiții:
6.1 o descriere detaliată a tuturor măsurilor planificate în decursul fiecărei perioade de cinci ani pentru a atinge jaloanele și țintele descrise la punctul 4 și pentru a atinge neutralitatea climatică până în 2050;
6.2 o descriere și o cuantificare detaliate ale investițiilor legate de măsuri, exprimate în euro investiți într-un anumit an, precum și în euro anualizați pentru fiecare perioadă de cinci ani;
6.3 o descriere detaliată a condițiilor favorizante și a nevoilor în materie de infrastructură pentru măsurile și investițiile descrise la subpunctele 6.1 și 6.2;
6.4 în mod opțional, o listă a măsurilor și investițiilor puse deja în aplicare înainte de transmiterea planului de neutralitate climatică.

7. Impactul preconizat al măsurilor și al investițiilor:
7.1 o evaluare cantitativă și calitativă a impactului preconizat al fiecărei măsuri și investiții menționate la punctul 6 asupra reducerii emisiilor de GES, pentru perioada de cinci ani, inclusiv, în măsura posibilului, o defalcare a impacturilor globale în următoarele categorii:
7.1.1 trecerea la tehnologii cu emisii scăzute sau cu emisii zero;
7.1.2 eficiența energetică și economii de energie;
7.1.3 trecerea de la combustibilii fosili la:
7.1.3.1. hidrogen;
7.1.3.2 energie electrică;
7.1.3.3 biomasa care îndeplinește criteriile de durabilitate și de reducere a emisiilor de GES menționate la punctele 133 și 134 Regulamentul, aprobat prin Hotărârea Guvernului nr. 575/2024;
7.1.3.4 combustibili alternativi obținuți din fluxuri de deșeuri;
7.1.3.5 alte surse regenerabile de energie;
7.1.4 utilizarea eficientă a resurselor, inclusiv reducerea consumului de materiale și reciclarea;
7.1.5 captarea, utilizarea și stocarea dioxidului de carbon;
7.2 o descriere a motivelor pentru care au fost alese măsurile descrise la punctul 6 mai degrabă decât alte măsuri potențiale de decarbonizare, în ceea ce privește impactul lor preconizat asupra reducerii emisiilor de GES. 

48. Se completează cu Anexa nr.5 cu următorul cuprins:
Anexa nr.5
Cerințele privind captarea și utilizarea permanentă în produse
1.CO₂ este recunoscut ca fiind legat chimic permanent într-un produs dacă sunt îndeplinite cumulativ următoarele condiții:
1.1 agregate carbonatate utilizate nelegate sau legate în produsele pentru construcții pe bază de minerale;
1.2 constituenți carbonatați ai cimentului, varului sau altor lianți hidraulici utilizați în produsele pentru construcții;
1.3 beton carbonatat, inclusiv blocuri prefabricate, cărămizi de pavaj sau beton celular;
1.4 cărămizi, dale sau alte elemente carbonatate pentru zidărie.

Art. II. 
(1) Prezenta lege intră în vigoare la expirarea termenului de 6 luni de la data publicării în Monitorul Oficial al Republicii Moldova.
(2) Guvernul, în termen de 6 luni de la data intrării în vigoare a prezentei legi, va aduce actele sale normative în concordanță cu aceasta.
